  Виталий Пронин Вожвылъяськон кыстӥськоз 5-тӥ инвожоозь. Отчы пырисько Россиысь 10 улосвылъёсысь 1500 пала усточиос. Кужымзэс мертало 4 амалын: кырӟан, эктон, шоу но мода. Усточиослэсь быгатонлыкъёссэс котькуд адями учкыны быгатэ - вожвылъяськон уго ортчылэ нуналлы быдэ Ижысь пӧртэм интыосын. Нош дунъяло соосты Россиысь тодмо адямиос. Пӧлазы, кылсярысь, Надеждина нимо «Берёзка» кун академической ансамбльысь дышетӥсь Татьяна Евсюкова, «Танцы на ТНТ» проектэ пыриськись Москваысь Виталий Савченко, Ижысь стилист Олег Ажгихин но мукетъёсыз. «Зажигаем звёзды» фестиваль туэ утӥз Россиысь Президентлэсь грантсэ. Та ик вожвылъяськонлы выль шокчон сётӥз. Мария Иванова  